Bruselj, 07.12.2004

SEK(2004) 1575 končno

POROČILO KOMISIJE EVROPSKEMU PARALAMENTU IN SVETU

o izdatkih Jamstvenega oddelka EKUJSSistem zgodnjega opozarjanjašt. 8/2004, št. 9/2004in št. 10/2004

POROČILO KOMISIJE EVROPSKEMU PARALAMENTU IN SVETU

o izdatkih Jamstvenega oddelka EKUJS Sistem zgodnjega opozarjanja št. 8/2004, št. 9/2004 in št. 10/2004

KAZALO

1. ZAčASNA PORABA PRORAčUNSKIH SREDSTEV 4

2. PRIPOMBE K IZVAJANJU PRORAčUNA ZA LETO 2004 4

3. SKLEPI 7

1. ZAčASNA PORABA PRORAčUNSKIH SREDSTEV

Poraba proračunskih sredstev v postavki 1 proračuna za mesec oktober 2004 (izdatki držav članic od 16. oktobra 2003 do 31. avgusta 2004) znaša 39 335,8 milijonov EUR, t.j. 84,1 % proračunskih sredstev. Pred potrditvijo obračunov so izdatki približno 3 363,0 milijonov EUR pod indikatorjem za obe podpostavki 1a in 1b. Vendar manjše izvrševanje proračuna naraste pri vključitvi potrditve obračunov na 3 751,5 milijonov EUR za obe, 1a in 1b. Natančnejšo predstavitev izvajanja proračuna Jamstvenega oddelka EKUJS od junija do avgusta 2004 najdete v razpredelnicah v Prilogi k temu poročilu.

2. PRIPOMBE K IZVAJANJU PRORAčUNA ZA LETO 2004

Na izvrševanje proračuna vplivajo predvsem naslednji dejavniki:

2.1. Monetarni dejavniki

Tečaj dolar/euro

Pri zgoraj navedenih izdatkih je upoštevano gibanje tečaja dolar/euro. Pri večjem delu izvoznih nadomestil za kmetijske proizvode, predvsem za žitarice in sladkor ter določenih notranjih dodatkih, kot so pomoč za bombaž, so izdatki odvisni od gibanja tečaja dolarja.

V skladu z Uredbo Sveta o proračunski disciplini (Uredba Sveta (ES) št. 2040/2000 z dne 26. septembra 2000) je bil pisni predlog spremembe o proračunu za kmetijstvo 2004 pripravljen na podlagi povprečnega tečaja dolarja julija, avgusta in septembra 2003, 1 EUR je znašal 1,12 $. V obdobju od 1. avgusta 2003 do 31. julija 2004 je po povprečnem tečaju dolarja 1 EUR znašal 1,20 $ in je bil tako nad stopnjo tečaja, uporabljenega pri pripravi proračuna za leto 2004.

2.2. Podpostavka 1a – Tržni dejavniki

Za podpostavko 1a je izvrševanje proračuna za okoli 1 235,7 milijonov EUR pod stopnjo indikatorja pred potrditvijo obračunov. Približno 44 % tega manjšega izvrševanja proračuna je mogoče pripisati sektorju za rastlinske proizvode, 46 % sektorju za živalske proizvode in 8 % upočasnjenemu izvrševanje proračuna na veterinarskem in fitosanitarnem področju. Na področju rastlinskih proizvodov se to manjše izvrševanje proračuna v prvi vrsti nanaša na sladkor, žitarice, sadje in zelenjavo, vino in druge rastlinske proizvode/ukrepe. Na področju živalskih proizvodov je manjše izvrševanje proračuna predvsem povezano z mlečnimi proizvodi, govedino in ovčjim mesom.

K temu se dodajo naslednje opombe:

Člen 05 02 01: Tržni ukrepi za žitarice | Razlika: –208 milijonov EUR (–37,0 %) |

(izdatek: 304 milijonov EUR) (indikator: 512 milijonov EUR) |

V tem času Komisija pričakuje, da bo prišlo na tem področju do konca proračunskega leta do manjšega izvrševanja proračuna v višini približno 200 milijonov EUR. To manjše izvrševanje proračuna gre v prvi vrsti pripisati nižji stopnji plačila pomoči za škrob, ker se zaradi ugodnih tržnih pogojev ne priznajo povračila za pridelavo škroba za večino proračunskega leta. Poleg tega je bilo žito iz intervencije prodano po cenah, ki so bile višje od cen, ki so veljale ob pripravi proračuna.

Člen 05 02 05: Sladkor | Razlika: –300 milijonov EUR (–17,5 %) |

(izdatek: 1 226 milijonov EUR) (indikator: 1 526 milijonov EUR) |

Razlog za trenutno manjše izvrševanje proračuna v primerjavi s stopnjo indikatorja je dejstvo, da je bilo manj sladkorja izvoženega z nadomestili. Službe Komisije pričakujejo, da se bo manjše izvrševanje proračuna na tem področju nadaljevalo in bo do konca proračunskega leta znašalo približno 300 milijonov EUR .

Člen 05 02 08: Sadje in zelenjava | Razlika: –73 milijonov EUR (–4,5 %) |

(izdatek: 1 394 milijonov EUR) (indikator: 1 467 milijonov EUR) |

V tem času Komisija pričakuje, da se bo trenutno manjše izvrševanje proračuna pri teh proizvodih nadaljevalo do konca proračunskega leta. To manjše izvrševanje proračuna se bo v prvi vrsti pripisalo nižjim količinam sadja in zelenjave, umaknjene s trga zaradi ugodnih tržnih pogojev na tem področju. Nadalje, stroški, ki so nastali zaradi pomoči za banane, so bili nižji, saj so ugodni tržni pogoji vodili k povečanju cen banan in posledično k zmanjšanju stopnje pomoči.

Člen 05 02 09: Vino | Razlika: –67 milijonov EUR (–5,6 %) |

(izdatek: 1 025 milijonov EUR) (indikator: 1 092 milijonov EUR) |

Razlog za manjše izvrševanje v primerjavi s stopnjo indikatorja je dejstvo, ker v tem proračunskem letu do krizne destilacije ni prišlo, količine intervecijskega odkupa alkohola so bile nižje, kot je bilo pričakovano pri pripravi proračuna. Službe Komisije pričakujejo, da se bo manjše izvrševanje proračuna na tem področju nadaljevalo in bo znašalo približno 70 milijonov EUR do konca proračunskega leta.

Člen 05 02 11: Drugi rastlinski proizvodi / ukrepi | Razlika: –66 milijonov EUR (–8,5 %) |

(izdatek: 610 milijonov EUR) (indikator: 676 milijonov EUR) |

Razlog za manjše izvrševanje proračuna je počasnejše izvajanje programa POSEI v primerjavi s stopnjo, kot jo predvideva indikator.

Člen 05 03 01: Mleko in mlečni proizvodi | Razlika: –386 milijonov EUR (–13,1 %) |

(izdatek: 2 349 milijonov EUR) (indikator: 2 735 milijonov EUR) |

Službe Komisije pričakujejo, da bo izvrševanja proračuna na tem področju do konca proračunskega leta znašalo približno 550 milijonov EUR. Glavni razlog so ugodni tržni pogoji na trgu mlečnih proizvodov, ki so vodili k zmanjšanju stopnje izvoznih nadomestil za mlečne proizvode. Nadalje Komisija ocenjuje, da bodo količine, zbrane z dodatnimi dajatvami na mleko, veliko večje od tistih, ki so veljale pri pripravi proračuna.

Člen 05 03 02: Govedina in teletina | Razlika: –124 milijonov EUR (–1,5 %) |

(izdatek: 7 640 milijonov EUR) (indikator: 7 764 milijonov EUR) |

Službe Komisije pričakujejo, da bo izvrševanje proračuna na tem področju do konca proračunskega leta znašalo približno 250 milijonov EUR. Glavni razlog je nižja količina izvožene govedine od tiste, ki je bila pričakovana pri pripravi proračuna. Nadalje, proračun je vključeval proračunska sredstva, ki so bila namenjena povračilu državam članicam za sofinaciranje njihovih izdatkov, ki so nastali zaradi posebne sheme nabave po odločitvi Evropskega sodišča v zadevi C239/01. Ta proračunska sredstva niso bila uporabljena, ker je večina držav članic takoj prijavile zneske, ki so jih dolgovale in so povračilo prejele ob koncu prejšnjega proračunskega leta.

Člen 05 03 04: Prašičje meso, jajca in perutninsko meso, čebelarski in drugi živalski proizvodi | Razlika: –3 milijonov EUR (1,7 %) |

(izdatek: 146 milijonov EUR) (indikator: 143 milijonov EUR) |

Da bi stabilizirala trg prašičjega mesa, je Komisija konec decembra 2003 uvedla zasebno skladiščenje prašičjega mesa kot tudi izvozna nadomestila za sveže in zamrznjeno prašičje meso z začetkom veljavnosti od konca januarja 2004. Oba ukrepa sta bila zaradi izboljšanja položaja na tem trgu ponovno ukinjena. Vendar v proračunu 2004 za takšne sheme niso bila predvidena nobena sredstva. Če bodo države članice izpolnile vsa plačila, predvidena za te ukrepe, bodo sredstva, namenjena temu področju, presežena.

2.3. Podpostavka 1b

Člen 05 04 04: Prehodni instrument za razvoj podeželja v novih državah članicah | Razlika: –1 710 milijonov EUR (–98,7 %) |

(izdatek: 23 milijonov EUR) (indikator: 1 733 milijonov EUR) |

Ta člen se nanaša na prehodni instrument za financiranje razvoja podeželja iz jamstva EKUJS za nove države članice. Zamude pri predložitvah programov za razvoj podeželja novih držav članic so povzročile tudi zamude pri presojah in odobritvah programov, ki so jih izvajale službe Komisije. Kljub temu službe Komisije menijo, da je trenutno manjše izvrševanje proračuna začasno in pričakujejo, da bodo proračunska sredstva, predvidena za te programe, popolnoma izvršena konec leta.

3. SKLEPI

Izvrševanje proračuna dne 31. avgusta 2004

Poraba proračunskih sredstev za oktober 2004 (izdatki držav članic od 16. oktobra 2003 do 31. avgusta 2004) kaže na manjše izvrševanje proračuna za podpostavko 1a. Delni razlog za to je počasnejše izvrševanje proračuna na veterinarskem in fitosanitarnem področju. Vendar pričakujejo službe Komisije za ostale ukrepe približno 1,6 milijard proračunskih prihrankov. Prihranki se pričakujejo predvsem na naslednjih področjih: členi 05 02 01, 05 02 05, 05 02 08, 05 02 09, 05 03 01, 05 03 02 in 05 03 03 proračuna. Kar se tiče načina izvrševanja drugih členov proračuna, službe Komisije trenutno še ne morejo podati zavezujoče izjave. Razen ugotovitev, ki se nanašajo na izvajanje člena 05 04 04 v točki 2.3 zgoraj, trenutno za manjše izvrševanje proračuna v podpostavki 1b ni pripomb.

PRILOGA 1

[pic]

PRILOGA 2

[pic]

PRILOGA 3

[pic]